CELEX: C2007/020/17
Language: sk
Date: 2007-01-27 00:00:00
Title: Vec C-488/06 P: Odvolanie podané 27. novembra 2006 : L & D, S.A. proti rozsudku Súdu prvého stupňa (štvrtá komora) zo 7. septembra 2006 vo veci T-168/04, L & D, S.A./ÚHVT

27.1.2007   
            
            
               SK
            
            
               Úradný vestník Európskej únie
            
            
               C 20/12
            
         Odvolanie podané 27. novembra 2006: L & D, S.A. proti rozsudku Súdu prvého stupňa (štvrtá komora) zo 7. septembra 2006 vo veci T-168/04, L & D, S.A./ÚHVT
   (Vec C-488/06 P)
   (2007/C 20/18)
   Jazyk konania: španielčina
   Účastníci konania
   
      Odvolateľ: L & D, S.A. (v zastúpení: S. Miralles Miravet, abogado)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) a Julius Sämann Ltd
   Návrhy odvolateľa
   
               —
            
            
               zrušiť rozsudok Súdu prvého stupňa v celom rozsahu,
            
         
               —
            
            
               zrušiť body 1 a 3 rozhodnutia druhého odvolacieho senátu ÚHVT z 15. marca 2004 v rozsahu v akom na jednej strane čiastočne zrušujú rozhodnutie námietkového oddelenia a zamietajú zápis prihlasovanej ochrannej známky pre triedy 3 a 5 a, na druhej strane, zaväzujú každého z účastníkov konania znášať vlastné trovy konania vzniknuté v námietkovom a odvolacom konaní,
            
         
               —
            
            
               zaviazať ÚHVT na náhradu trov konania.
            
         Odvolacie dôvody a hlavné tvrdenia
   Porušenie článku 8 ods. 1 písm. b) nariadenia č. 40/94 (1)
   
   Súd prvého stupňa porušil článok 8 ods. 1 písm. b) nariadenia č. 40/94 tým, že rozhodol: i) že skoršia ochranná známka Spoločenstva č. 91 991 nadobudla rozlišovaciu spôsobilosť; ii) že prihlasovaná obrazová ochranná známka so slovným prvkom „Aire Limpio“ č. 252 288 a skoršia obrazová ochranná známka Spoločenstva č. 91 991 sú podobné; a iii) že existuje pravdepodobnosť zámeny.
   Porušenie článku 73 nariadenia č. 40/94
   Námietkové oddelenie ÚHVT (rozhodnutie z 25. februára 2003) a odvolací senát (rozhodnutie z 15. marca 2004) obmedzili svoje skúmanie na prihlasovanú ochrannú známku („Aire Limpio“ č. 252 288) a skoršiu ochrannú známku Spoločenstva č. 91 991. Súd prvého stupňa sa však opieral tiež o dokumenty týkajúce sa iných ochranných známok, najmä medzinárodnej ochrannej známky č. 328 915 „ARBRE MAGIQUE“. V dôsledku toho napadnutý rozsudok odkazuje na ochrannú známku, ktorú sám žalovaný vylúčil z porovnávacej analýzy pre určenie existencie pravdepodobnosti zámeny. Takýmto spôsobom sa žalobca nemohol účinne brániť proti tvrdeniam a údajom odkazujúcim na iné ochranné známky, odlišné od ochrannej známky Spoločenstva č. 91 991, na ktorých sa zakladá rozsudok Súdu prvého stupňa.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1).